**TÁJÉKOZTATÓ A MAKÓI ROMA NEMZETISÉGI ÖNKORMÁNYZATI KÉPVISELŐK IDŐKÖZI VÁLASZTÁSÁRA**

A Makói Helyi Választási Bizottság **2018. szeptember 2. napjára** (vasárnapra) kitűzte a makói roma nemzetiségi önkormányzati képviselők időközi választását**.**

A szavazás a **6900 Makó, Királyhegyesi u. 24.** címen található Idősek Klubjában, **a 800. szavazókörben** történik. A szavazás **6.00 órától 19.00 óráig** tart.

A megválasztható roma nemzetiségi önkormányzati képviselők száma: **négy fő.**

**VÁLASZTÓI NÉVJEGYZÉK**

Választásra az a választópolgár jogosult, aki a nemzetiségi névjegyzéken szerepel, mivel korábban kérte nemzetiségi névjegyzékbe vételét, vagy most kéri.

A névjegyzékbe vétel határideje: 2018. augusztus 17. (péntek) 16.00 óra

**JELÖLŐ SZERVEZET BEJELENTÉSE**

A választáson indulni kívánó nemzetiségi szervezetnek az időközi választás kitűzését követően 2018. július 30-án (hétfő) 16. 00 óráig kérniük kell nyilvántartásba vételüket a P4 jelű formanyomtatványon, melyhez csatolni kell a szervezet alapszabályát.

**AJÁNLÓÍVEK ÁTADÁSA**

A jogerősen nyilvántartásba vett jelölő szervezet igényelheti az A6 jelű formanyomtatványon az ajánlóíveket, melyeket a Helyi Választási Iroda legkorábban 2018. július 16-án (hétfőn) ad át az igénylő részére.

**JELÖLTÁLLÍTÁS**

A roma nemzetiségi önkormányzati képviselőjelöltet 2018. július 30-án (hétfő) 16.00 óráig lehet bejelenteni az E3 jelű formanyomtatványon. A jelöltek nyilvántartásba vételéhez 12 érvényes ajánlás szükséges.

**MOZGÓURNA KÉRELEM**

A mozgásukban korlátozott választópolgárok mozgóurna iránti kérelmet nyújthatnak be irodánkon 2018. augusztus 31-én (péntek) 16.00 óráig, azt követően 2018. szeptember 2-án 15.00 óráig a szavazatszámláló bizottsághoz. (A mozgóurna kérelmet benyújthatja az interneten keresztül a Nemzeti Választási Iroda honlapján is: [www.valasztas.hu](http://www.valasztas.hu))

A bejelentésekhez szükséges formanyomtatványok letölthetőek a [www.mako.hu](http://www.mako.hu)/valasztas vagy a [www.valasztas.hu](http://www.valasztas.hu) oldalakról, illetve személyesen a Helyi Választási Irodán is beszerezhető.

**A HELYI VÁLASZTÁSI IRODA ELÉRHETŐSÉGE**

6900 Makó, Széchenyi tér 22. szám alatti Makói Polgármesteri Hivatal 37-es irodája, vagy telefonon a 62/511-820 telefonszámon.

**Helyi Választási Iroda**